Zigmantas Balčytis

Zigmantas Balčytis (g. 1953 m. lapkričio 16 d. Juodžiuose, Šilutės rajonas) – ekonomistas, matematikas, Lietuvos visuomenės bei politinis veikėjas.

 Biografija 
1960–1968 m. mokėsi Žemaitkiemio aštuonmetėje, 1968–1971 m. Šilutės 1-oje vidurinėje mokykloje. 1971–1976 m. VU Finansų ir apskaitos fakultete studijavo ekonominės kibernetikos specialybę, įgijo ekonomisto matematiko kvalifikaciją.

1976–1978 m. LSSR maisto pramonės ministerijos Projektavimo konstravimo biuro inžinierius. 1978–1984 m. LLKJS darbuotojas. 1984–1989 m. LSSR filharmonijos direktoriaus pavaduotojas. 1989–1991 m. Lietuvos profesinių sąjungų reikalų valdytojas ir mokymo centro direktorius. 1992–1994 m. Vilniaus asfaltbetonio gamyklos direktorius. 1994–1996 m. Vilniaus apskrities valdytojo pavaduotojas. 1996–2000 m. Lietuvos ir Vengrijos bendros įmonės „Lithun“ generalinio direktoriaus pavaduotojas. 2004 m. Vilniaus Gedimino technikos universiteto Transporto vadybos katedros lektorius.

2003 m. labdaros ir paramos fondo „Padėkime kitiems“ steigėjas. Nuo 2004 m. Lietuvos rankinio federacijos prezidentas.

 Politinė veikla 
1995 m. kovą-gegužę Vilniaus miesto savivaldybės tarybos narys. 2000–2009 m. ir nuo 2020 m. Seimo narys.2008–2012 m. kadencijos Seimo narys Algirdo Brazausko ir Gedimino Kirkilo Vyriausybėse – 2001–2005 m. LR susisiekimo ministras, 2005–2007 m. LR finansų ministras. 2006 m. birželio-liepos mėn. laikinai ėjo LR ministro pirmininko pareigas. 2009–2019 m. Europos Parlamento narys, Socialistų ir demokratų pažangiojo aljanso frakcijos narys.http://www.europarl.europa.eu/meps/lt/96680/ZIGMANTAS_BALCYTIS_home.html

1990–2001 m. LDDP, 2001–2017 m. LSDP Vilniaus skyriaus narys, nuo 2005 m. LSDP pirmininko pavaduotojas, 2008–2009 m. LSDP frakcijos Seime seniūnas. 2017–2022 m. Lietuvos socialdemokratų darbo partijos narys, nuo 2022 m. – Demokratų sąjungos „Vardan Lietuvos“ narys.

 Įvertinimas 
 2002 m. Didžiojo kryžiaus (Gra-Cruz) ordinas (Portugalija)
 2003 m. Afanasijaus Nikitino medalis (Rusija)
 2004 m. ordino „Už nuopelnus Lietuvai“ Komandoro kryžius http://www3.lrs.lt/pls/inter3/dokpaieska.showdoc_l?p_id=227198

 Šaltiniai 

 Nuorodos 
 Asmeninė svetainė

|-

Kategorija:Europos Parlamento nariai (Lietuva)
Kategorija:Lietuvos susisiekimo ministrai
Kategorija:Lietuvos finansų ministrai
Kategorija:Seimo nariai
Kategorija:Vilniaus politikai
Kategorija:Kandidatai į LR prezidentus